ddrg/super_eurlex huggingface dataset:
Úradný vestník L 282 , 01/11/1996 S. 0072 - 0072



Rozhodnutie Komisie zo 17. októbra 1996 o vykonávaní článku 2 smernice Rady 77/311/EHS z 29. marca 1997 o aproximácii právnych predpisov členských štátov o hladine hluku vnímanej vodičom kolesových poľnohospodárskych alebo lesných traktorov (Text s významom pre EHP) (96/627/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 77/311/EHS z 29. marca 1997 o aproximácii právnych predpisov členských štátov o hladine hluku vnímanej vodičom kolesových poľnohospodárskych alebo lesných traktorov [1], najmä na jej článok 2, so zreteľom na smernicu Rady 74/150/EHS zo 4. marca 1974 o aproximácii právnych predpisov členských štátov o typovom schválení kolesových poľnohospodárskych alebo lesných traktorov [2], najmä na jej článok 13, keďže je potrebné stanoviť dátum ukončenia prechodného obdobia uvedeného v smernici 77/311/EHS tak, aby limity stanovené pre vodičom vnímanú hladinu hluku v článku 2 ods. 1 uvedenej smernice, mohli nadobudnúť účinnosť; keďže je to v záujme vytvorenia stabilnej a predvídateľnej rámcovej úpravy a zabezpečenia jednotného uplatňovania rovnakých limitov hladín hluku vo všetkých členských štátoch; keďže opatrenia uvedené v tomto rozhodnutí sú v súlade so stanoviskom Výboru na prispôsobenie smerníc technickému pokroku, ktoré sú zamerané na odstránenie technických prekážok v obchode s poľnohospodárskymi a lesnými traktormi, PRIJALA TOTO ROZHODNUTIE: Článok 1 Prechodné obdobie uvedené v článku 2 ods. 1 a 2 smernice 77/311/EHS uplynie 1. októbra 1999. Článok 2 Členské štáty prijmú ustanovenia potrebné na dosiahnutie súladu s týmto rozhodnutím do 30. septembra 1999. Bezodkladne o tom informujú Komisiu. Článok 3 Toto rozhodnutie je adresované členským štátom. V Bruseli 17. októbra 1996 Za Komisiu Franz Fischler člen Komisie [1] Ú. v. ES L 105, 28.4.1977, s. 2. [2] Ú. v. ES L 84, 28.3.1974, s. 10. --------------------------------------------------
Official Journal L 277 , 30/10/1996 P. 0035 - 0035



ROZHODNUTIE RADY z 1. októbra 1996 o uzavretí Dohody vo forme výmeny listov medzi Európskym spoločenstvom a Marockým kráľovstvom, ktorou sa od 1. januára 1994 stanovuje dodatková čiastka, odpočítateľná od dávky alebo od cla pri dovoze nespracovaného olivového oleja, pochádzajúceho z Maroka, do spoločenstva (96/620/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na článok 113 v spojení s prvou vetou článku 228 odsek 2 zmluvy, so zreteľom na Dohodu o spolupráci medzi Európskym hospodárskym spoločenstvom a Marockým kráľovstvom1, ktorá nadobudla účinnosť 1. novembra 1978, a najmä na prílohu B uvedenej dohody, so zreteľom na návrh Komisie, keďže je treba schváliť Dohodu vo forme výmeny listov medzi Európskym spoločenstvom a Marockým kráľovstvom, ktorou sa stanovuje dodatková čiastka odpočítateľná od dávky alebo cla pri dovoze nespracovaného olivového oleja podpoložiek KN 1509 10 10, 1509 10 90 a 1510 00 10, pochádzajúceho z Maroka, do spoločenstva; keďže nariadenie Rady (EHS) č. 3813/92 z 28. decembra 1992 o zúčtovacej jednotke a prepočítacích koeficientoch, ktoré sa majú používať na účely Spoločnej poľnohospodárskej politiky2, zrušuje opravný faktor 1,207509 používaný na poľnohospodárske prepočítacie koeficienty do 31. januára 1995; keďže je preto treba, s prihliadnutím na rozhodujúcu skutočnosť použiteľnú pre poľnohospodársky prepočítací koeficient, stanoviť čiastku na obdobie do 31. januára 1995 a čiastku na obdobie od 1. februára 1995, PRIJALA TOTO ROZHODNUTIE Článok 1 Dohoda vo forme výmeny listov medzi Európskym spoločenstvom a Marockým kráľovstvom, ktorou sa od 1. januára 1994 stanovuje dodatková čiastka odpočítateľná od dávky alebo cla pri dovoze nespracovaného olivového oleja, pochádzajúceho z Maroka, do spoločenstva, sa v mene spoločenstva schvaľuje. Znenie dohody tvorí prílohu tohto rozhodnutia. Článok 2 Predseda Rady sa týmto oprávňuje vymenovať osobu splnomocnenú podpísať dohodu zaväzujúcu spoločenstvo. Článok 3 Toto rozhodnutie sa uverejní v Úradnom vestníku Európskych spoločenstiev. V Luxemburgu 1. októbra 1996 Za Radu predseda D. SPRING 1 Ú. v. ES L 264, 27.9.1978, s. 2. 2 Ú. v. ES L 387, 31.12.1992, s. 1. Nariadenie naposledy zmenené a doplnené nariadením (ES) č. 150/95 (Ú. v. ES L 22, 31.1.1995, s. 1.
Úradný vestník L 271 , 24/10/1996 S. 0038 - 0038



Rozhodnutie Rady zo 14. októbra 1996 o uzatvorení protokolu k Dohode vo forme výmeny listov medzi Európskym hospodárskym spoločenstvom a Andorrským kniežatstvom v dôsledku pristúpenia Rakúskej republiky, Fínskej republiky a Švédskeho kráľovstva k Európskej únii (96/612/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na články 99 a 113 v súvislosti s druhou vetou ods. 2 článku 228 a prvou zarážkou ods. 3 článku 228 tejto Zmluvy, so zreteľom na návrh Komisie [1], so zreteľom na stanovisko Európskeho parlamentu [2], keďže je nutné schváliť protokol k Dohode vo forme výmeny listov medzi Európskym hospodárskym spoločenstvom a Andorrským kniežatstvom v dôsledku pristúpenia Rakúskej republiky, Fínskej republiky a Švédskeho kráľovstva k Európskej únii [3], ROZHODLA TAKTO: Článok 1 Protokol k Dohode vo forme výmeny listov medzi Európskym hospodárskym spoločenstvom a Andorrským kniežatstvom v dôsledku pristúpenia Rakúskej republiky, Fínskej republiky a Švédskeho kráľovstva k Európskej únii sa za Európske spoločenstvo schvaľuje. Text protokolu je pripojený k tomuto rozhodnutiu. Článok 2 Predseda Rady menom spoločenstva vykoná oznámenie stanovené v článku 5 protokolu [4]. V Luxemburgu 14. októbra 1996 Za Radu predseda R. Quinn [1] Ú. v. ES C 88, 25.3.1996, s. 1. [2] Stanovisko zo dňa 19. júla 1996 (zatiaľ neuverejnené v úradnom vestníku). [3] Ú. v. ES L 347, 31.12.1990, s. 14. [4] Generálny sekretariát Rady uverení dátum vstupu uvedeného protokolu do platnosti v Úradnom vestníku Európskych spoločenstiev. --------------------------------------------------
Úradný vestník L 263 , 16/10/1996 S. 0035 - 0035



Rozhodnutie Rady zo 16. septembra 1996 o dočasnom uplatňovaní určitých dohôd o obchode s textilnými výrobkami medzi Európskym spoločenstvom a určitými tretími krajinami (Kirgizskom, Litvou, Tadžikistanom, Turkménskom) (96/594/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 113 v spojení s článkom 228 ods. 2 prvou vetou, so zreteľom na návrh Komisie, keďže s Kirgizskom, Litvou, Tadžikistanom a Turkménskom sa prerokovali dvojstranné dohody o obchode s textilnými výrobkami, ďalej len "základné dohody", a tie sa uplatňovali predbežne na základe rozhodnutia Rady 94/277/ES z 20. decembra 1993 [1]; keďže základnú dohodu s Litvou Rada schválila rozhodnutím 94/978/ES z 19. decembra 1994 [2] a dohoda začala platiť od 1. januára 1995; keďže Komisia v mene spoločenstva s vyššie uvedenými krajinami prerokovala vo forme výmeny listov dvojstranné dohody o zmene a doplnení základných dohôd, a to s prihliadnutím na pristúpenie Rakúska, Fínska a Švédska k Európskej únii; keďže tieto prerokované dohody by sa mali od 1. januára 1995 predbežne uplatňovať, a to až do ukončenia postupov potrebných na ich uzatvorenie a za predpokladu, že ich budú predbežne uplatňovať aj uvedené partnerské krajiny, ROZHODLA TAKTO: Článok 1 Dvojstranné dohody vo forme výmeny listov o zmene a doplnení jestvujúcich dvojstranných dohôd, dojednaní a protokolov o obchode s textilnými výrobkami s určitými tretími krajinami, s prihliadnutím na pristúpenie Rakúskej republiky, Fínskej republiky a Švédskeho kráľovstva k Európskej únii, medzi Európskym spoločenstvom na jednej strane a jednotlivými tretími krajinami uvedenými v prílohe k tomuto rozhodnutiu na druhej strane sa budú uplatňovať predbežne od 1. januára 1995, a to až do ich formálneho uzatvorenia a za predpokladu, že ich budú predbežne uplatňovať aj partnerské krajiny. Článok 2 Texty parafovaných dohôd tvoria prílohu k tomuto rozhodnutiu. V Bruseli 16. septembra 1996 Za Radu Predseda I. Yates [1] Ú. v. ES L 123, 17.5.1994, s. 1. [2] Ú. v. ES L 375, 31.12.1994, s. 1. -------------------------------------------------- PRÍLOHA Zoznam krajín Kirgizsko Litva Tadžikistan Turkménsko --------------------------------------------------
Úradný vestník L 257 , 10/10/1996 S. 0043 - 0043



Rozhodnutie Komisie z 30. septembra 1996 o uverejnení zoznamu uznaných organizácií, ktoré oznámili členské štáty v súlade so smernicou Rady 94/57/ES (Text s významom pre EHP) (96/587/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 94/57/ES z 22. novembra 1994 o spoločných pravidlách a normách pre organizácie vykonávajúce inšpekcie a prehliadky lodí a pre príslušné činnosti námorných úradov [1], najmä na jej článok 4 ods. 5, keďže členské štáty oznámili organizácie, ktoré uznávajú podľa článku 4 ods. 1 smernice 94/57/ES, PRIJALA TOTO ROZHODNUTIE Článok 1 Organizácie uznané členskými štátmi podľa článku 4 ods. 1 smernice Rady 94/57/ES sú uvedené v zozname v prílohe k tomuto rozhodnutiu. Článok 2 Toto rozhodnutie je adresované členským štátom. V Bruseli 30. septembra 1996 Za Komisiu Neil Kinnock člen Komisie [1] Ú. v. ES L 319, 12.12.1994, s. 20. -------------------------------------------------- PRÍLOHA American Bureau of Shipping (ABS) Bureau Veritas (BV) China classification Society (CCS) Det Norske Veritas (DNV) Germanischer Lloyd (GL) Hellenic Register of Shipping (HR) Korean Register of Shipping (KR) Lloyd´s Register of Shipping (LR) Nippon Kaiji Kyokai (NK) Registro italiano navale (RINA) --------------------------------------------------
Úradný vestník L 329 , 19/12/1996 S. 0047 - 0047



Rozhodnutie Komisie z 29. novembra 1996, ktorým sa mení a dopĺňa rozhodnutie 93/467/EHS, oprávňujúce členské štáty poskytovať výnimky z určitých ustanovení smernice Rady 77/93/EHS, pokiaľ ide o dubovú (Quercus L.) guľatinu s kôrou pochádzajúcu z Kanady alebo Spojených štátov amerických (96/724/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 77/93/EHS z 21. decembra 1976 o ochranných opatreniach proti zavlečeniu organizmov škodlivých pre rastliny alebo rastlinné produkty do spoločenstva a proti ich šíreniu v rámci spoločenstva [1], naposledy zmenenú a doplnenú smernicou 96/14/ES [2], a najmä na jej článok 14 (1), so zreteľom na žiadosti, ktoré podali Belgicko, Dánsko, Nemecko, Grécko, Španielsko, Francúzsko, Taliansko, Luxembursko, Portugalsko a Holandsko, keďže podľa ustanovení smernice 77/93/EHS dubová (Quercus L.) guľatina s kôrou pochádzajúca zo severoamerických krajín sa v podstate nemôže dovážať do spoločenstva kvôli riziku zavlečenia Ceratocystis fagacearum (Bretz) Hunt., pôvodcu odumierania duba; keďže rozhodnutie Komisie 93/467/EHS [3], naposledy zmenené a doplnené rozhodnutím 94/812/ES [4], povoľuje výnimky pre dubovú (Quercus L.) guľatinu s kôrou pochádzajúcu z Kanady a Spojených štátov amerických za predpokladu, že sú splnené špeciálne podmienky; keďže rozhodnutie Komisie 93/467/EHS v zmenenom a doplnenom znení ustanovilo, že platnosť oprávnenia uplynie 31. decembra 1996; keďže na základe súčasne dostupných informácií by sa podmienky pre výnimku vo vyššie uvedenom rozhodnutí mali zachovať; keďže okolnosti oprávňujúce povolenie stále trvajú; keďže povolenie by sa preto malo rozšíriť na ďalšiu obmedzenú dobu; keďže Komisia zabezpečí, aby Kanada a Spojené štáty americké poskytli všetky dostupné technické informácie potrebné na to, aby sa naďalej monitorovalo fungovanie ochranných opatrení požadovaných podľa vyššie uvedených technických podmienok; keďže opatrenia ustanovené v tomto rozhodnutí sú v súlade so stanoviskom Stáleho výboru pre zdravie rastlín, PRIJALA TOTO ROZHODNUTIE: Článok 1 Rozhodnutie 93/467/EHS sa týmto mení a dopĺňa takto: 1. v článku 1 (2) b), za "– Wismar" sa pridá "– Zeebrugge"; 2. v článku 2 b), sa slová "[…] musia doraziť do prístavov vykládky najneskôr 30. apríla" nahradia slovami "musia doraziť na miesta konečného skladovania najneskôr 30. apríla"; 3. v článku 3 sa dátum "31. december 1996" nahrádza dátumom "31. december 1998"; 4. v prílohe I, časť 7, sa "94/812/ES" nahrádza "96/724/ES". Článok 2 Toto rozhodnutie je adresované členským štátom. V Bruseli 29. novembra 1996 Za Komisiu Franz Fischler člen Komisie [1] Ú. v. ES L 26, 31.1.1977, s. 20. [2] Ú. v. ES L 68, 19.3.1996, s. 24. [3] Ú. v. ES L 217, 27.8.1993, s. 49. [4] Ú. v. ES L 332, 22.12.1994, s. 71. --------------------------------------------------
Úradný vestník L 345 , 31/12/1996 S. 0078 - 0078



Rozhodnutie Rady zo 6. decembra 1996 o uzavretí dohody vo forme výmeny listov medzi Európskym spoločenstvom na jednej strane a Nórskym kráľovstvom na strane druhej o protokole 2 k Dohode medzi Európskym hospodárskym spoločenstvom a Nórskym kráľovstvom (96/753/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 v spojení s prvou vetou jej článku 228, so zreteľom na návrh Komisie, keďže Dohoda vo forme výmeny listov medzi Európskym spoločenstvom na jednej strane a Nórskym kráľovstvom na strane druhej o protokole 2 k Dohode medzi Európskym hospodárskym spoločenstvom a Nórskym kráľovstvom [1] bola zjednaná, aby sa bral do úvahy vstup Rakúskej republiky, Fínskej republiky a Švédskeho kráľovstva do Európskej únie a vykonávanie Dohody z Uruguajského kola rokovaní; keďže by sa dohoda mala schváliť, ROZHODLA TAKTO: Článok 1 Dohoda vo forme výmeny listov medzi Európskym spoločenstvom na jednej strane a Nórskym kráľovstvom na strane druhej o protokole 2 k Dohode medzi Európskym hospodárskym spoločenstvom a Nórskym kráľovstvom je týmto schválená v mene spoločenstva. Text dohody je priložený k tomuto rozhodnutiu. Článok 2 Podrobné pravidlá na uplatňovanie tohto rozhodnutia prijme Komisia, ktorej napomáha výbor uvedený v článku 15 nariadenia (ES) č. 3448/93 [2] v súlade s postupom stanoveným v článku 16 tohto nariadenia. Článok 3 Predseda Rady je týmto oprávnený menovať osobu splnomocnenú podpísať dohodu uvedenú v článku 1 s cieľom zaviazať spoločenstvo. V Bruseli 6. decembra 1996 Za Radu predseda D. Spring [1] Ú. v. ES L 171, 27.6.1973, s. 1. [2] Ú. v. ES L 318, 20.12.1993, s. 18. --------------------------------------------------
Úradný vestník L 031 , 09/02/1996 S. 0031 - 0031



Rozhodnutie Komisie z 29. januára 1996, ktorým sa mení a dopĺňa rozhodnutie 94/86/ES, ktorým sa ustanovuje predbežný zoznam tretích krajín, z ktorých členské štáty povoľujú dovoz zveriny voľne žijúcej zveri (Text s významom pre EHP) (96/137/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/45/EHS zo 16. júna 1992 o zdravotných a veterinárnych otázkach týkajúcich sa usmrcovania voľne žijúcej zveri a uvádzania zveriny voľne žijúcej zveri na trh, [1] naposledy zmenenú a doplnenú Aktom o pristúpení Rakúska, Fínska a Švédska, a najmä na jej článok 16 ods. 2 a 3, keďže rozhodnutie Komisie 94/86/ES [2] ustanovilo predbežný zoznam tretích krajín, z ktorých je povolený dovoz zveriny voľne žijúcej zveri; keďže je potrebné upraviť rozhodnutie 94/86/ES s cieľom zohľadniť zmeny a doplnky v právnych predpisoch spoločenstva, na ktoré odkazuje dané rozhodnutie; keďže od Tuniska boli získané ďalšie písomné záruky; keďže preskúmanie týchto záruk ukázalo, že táto krajina spĺňa požiadavky spoločenstva; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Časť I prílohy k rozhodnutiu 94/86/ES sa nahrádza takto: "ČASŤ I Zoznam krajín, z ktorých členské krajiny povoľujú dovoz zveriny voľne žijúcej pernatej zveri: - zoznam tretích krajín, z ktorých členské štáty povoľujú dovoz čerstvého hydinového mäsa uvedeného v rozhodnutí Komisie 94/85/ES [3], - Grónsko, - Tunisko." Článok 2 Toto rozhodnutie je adresované členským štátom. V Bruseli 29. januára 1996 Za Komisiu Franz Fischler člen Komisie [1] Ú. v. ES L 268, 14.9.1992, s. 35. [2] Ú. v. ES L 44, 17.2.1994, s. 33. [3] Ú. v. ES L 44, 17.2.1994, s. 31. --------------------------------------------------
Úradný vestník L 302 , 26/11/1996 S. 0027 - 0027



Rozhodnutie Komisie z 22. novembra 1996, o ochranných opatreniach v súvislosti s krymsko-konžskou hemoragickou horúčkou v Južnej Afrike (Text s významom pre EHP) (96/659/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/496/EHS z 15. júla 1991, ktorá ustanovuje zásady organizácie veterinárnych kontrol zvierat vstupujúcich do spoločenstva z tretích štátov a ktorá mení a dopĺňa smernice 89/662/EHS, 90/425/EHS a 90/675/EHS [1], naposledy zmenenú a doplnenú smernicou 96/43/ES [2], najmä na článok 18 odsek 1, so zreteľom na smernicu Rady 90/675/EHS z 10. decembra 1990, ktorá ustanovuje zásady organizácie veterinárnych kontrol výrobkov, ktoré vstupujú do spoločenstva z tretích štátov [3], naposledy zmenenú a doplnenú smernicou 96/43/ES, najmä na článok 19 odsek 1, keďže bola potvrdená prítomnosť krymsko-konžskej hemoragickej horúčky v Južnej Afrike; keďže výskyt krymsko-konžskej hemoragickej horúčky v Južnej Afrike predstavuje vážne nebezpečenstvo pre zdravie zvierat a ľudí v členských štátoch; keďže je preto potrebné zakázať dovoz živých vtákov bežcov a mäsa z vtákov bežcov z Južnej Afriky až do objasnenia situácie; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Členské štáty musia zakázať dovoz živých vtákov bežcov a mäsa z vtákov bežcov z Južnej Afriky. Článok 2 Členské štáty musia zmeniť a doplniť opatrenia, ktoré uplatňujú v súvislosti s Južnou Afrikou tak, aby ich uviedli do súladu s týmto rozhodnutím. Informujú o tom Komisiu. Článok 3 Toto rozhodnutie sa musí revidovať do 15. februára 1997. Článok 4 Toto rozhodnutie je adresované členským štátom. V Bruseli 22. novembra 1996 Za Komisiu Franz Fischler člen Komisie [1] Ú. v. ES L 268, 24.9.1991, s. 56. [2] Ú. v. ES L 162, 1.7.1996, s. 1. [3] Ú. v. ES L 373, 31.12.1990, s. 1. --------------------------------------------------
Úradný vestník L 277 , 30/10/1996 S. 0038 - 0038



Rozhodnutie Rady zo 14. októbra 1996 o uzavretí dohody vo forme výmeny listov medzi Európskym spoločenstvom a Tureckou republikou, ktorou sa na dobu od 1. januára 1994 stanovuje doplnková čiastka odrátaná od dávky alebo cla pri dovoze nespracovaného olivového oleja pochádzajúceho z Turecka do spoločenstva (96/261/ES) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, najmä na jej článok 113 v súvislosti s prvou vetou článku 228 ods. 2, so zreteľom na rozhodnutie Asociačnej rady EHS-Turecko č. 1/77 zo 17. mája 1977 o nových úľavách na dovoz poľnohospodárskych produktov z Turecka do spoločenstva, najmä na jeho prílohu IV, so zreteľom na návrh Komisie, keďže dohoda vo forme výmeny listov medzi Európskym spoločenstvom a Tureckou republikou, ktorou sa na dobu od 1. januára 1994 stanovuje doplnková čiastka odrátaná od dávky alebo cla pri dovoze nespracovaného olivového oleja pochádzajúceho z Turecka do spoločenstva, by mala byť schválená; keďže nariadenie Rady (EHS) č. 3813/92 z 28. decembra 1992 o zúčtovacej jednotke a prepočítavacích koeficientoch, ktoré majú byť používané na účely Spoločnej poľnohospodárskej politiky [1], zrušuje opravný faktor 1,207509 používaný pre poľnohospodárske prepočítavacie koeficienty do 31. januára 1995; keďže je preto potrebné, s ohľadom na prihliadnutie k dôležitej skutočnosti použiť poľnohospodársky prepočítavací koeficient, stanoviť čiastku na obdobie do 31. januára 1995 a čiastku na obdobie od 1. februára 1995, PRIJALA TOTO ROZHODNUTIE: Článok 1 Dohoda vo forme výmeny listov medzi Európskym spoločenstvom a Tureckou republikou, ktorou sa na dobu od 1. januára 1994 stanovuje doplnková čiastka odrátaná od dávky alebo cla pri dovoze nespracovaného olivového oleja pochádzajúceho z Turecka do spoločenstva, sa týmto schvaľuje v mene Európskeho spoločenstva. Text dohody je pripojený k tomuto rozhodnutiu. Článok 2 Predseda Rady je oprávnený určiť osobu splnomocnenú na podpísanie dohody v mene spoločenstva. Článok 3 Toto rozhodnutie bude uverejnené v Úradnom vestníku Európskych spoločenstiev. V Luxemburgu 14. októbra 1996 Za Radu predseda R. Quinn [1] Ú. v. ES L 387, 31.12.1992, s. 1. Nariadenie naposledy zmenené a doplnené nariadením (ES) č. 150/95 (Ú. v. ES L 22, 31.1.1995, s. 1). --------------------------------------------------
Úradný vestník L 292 , 15/11/1996 S. 0027 - 0028



Rozhodnutie Rady z 28. októbra 1996 k záverom Dohody vo forme výmeny listov medzi Európskym spoločenstvom a Arabskou republikou Egypt upravujúce opatrenia pre dovozy ryže pochádzajúcej z Egypta do spoločenstva (96/640/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 113 v súvislosti s prvou vetou článku 228 odsek 2, so zreteľom na návrh Komisie, keďže článok 19 Dohody o spolupráci medzi Európskym hospodárskym spoločenstvom a Arabskou republikou Egypt [1] stanovuje zníženie dovozného cla do spoločenstva na ryžu pochádzajúcu z tejto krajiny, v rozsahu ročného množstva 32000 ton a pod podmienkou, že vývozné clo bude vybrané; keďže dohoda zabezpečuje, že spoločenstvo môže upravovať tieto opatrenia, berúc do úvahy záujmy Egypta, v prípade akýchkoľvek zmien v jeho pravidlách; keďže spoločenstvo, v rámci dohody o poľnohospodárstve Uruguajského kola, sa zaviazalo nahradiť premenlivé poplatky colnými poplatkami; keďže toto si vyžaduje prispôsobenie dohody s Egyptom; keďže spoločenstvo za týmto účelom dosiahlo s Arabskou Republikou Egypt Dohodu vo forme výmeny listov prispôsobujúce dané opatrenia tejto dohody; keďže dohoda by mala byť schválená, ROZHODLA TAKTO: Článok 1 Dohoda vo forme výmeny listov medzi Európskym spoločenstvom a Arabskou republikou Egypt prispôsobujúca opatrenia pre dovozy do spoločenstva ryže pochádzajúcej z Egypta je týmto schválená v mene spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo [2]. Článok 3 Opatrenia na vykonávanie dohody, obsahujúce akékoľvek dozorné opatrenie, budú prijaté podľa postupu stanoveného v článku 27 nariadenia (EHS) č. 1418/76 [3]. Ak uplatňovanie dohody vyžaduje užšiu spoluprácu s Arabskou republikou Egypt, spoločenstvo môže prijať všetky potrebné opatrenia pre zaistenie takejto spolupráce. V Luxemburgu 28. októbra 1996 Za Radu predseda D. Spring [1] Ú. v. ES L 266, 27.9.1978, s. 1. [2] Generálny sekretariát Rady zverejní dátum vstúpenia do platnosti Dohody v Úradnom vestníku Európskych spoločenstiev. [3] Nariadenie Rady (EHS) č. 1411/76 z 21. júna 1976 o spoločnej organizácii trhu s ryžou (Ú. v. ES L 166, 25.6.1976, s. 1). Nariadenie naposledy zmenené a doplnené nariadením (EHS) č. 3072/95 (Ú. v. ES L 329, 30.12.1995, s. 18). --------------------------------------------------